text: 2003 की ख़्वाहिश नामक फ़िल्म में इन्हें मुख्य भूमिका दे दी गयी। इस गोविंद मेनन निर्देशित फ़िल्म में मल्लिका के साथ तुम बिन फ़ेम के हिमांशु मलिक काम कर रहे थे। ख़्वाहिश एक त्रासद प्रेम कहानी थी, जिसमें मल्लिका ने ल्यूकीमिया मरीज़ का रोल किया था। मगर फ़िल्म का प्रचार यह कहकर किया गया कि इसमें मल्लिका ने 17 चुंबन दृश्य दिये हैं। ख़्वाहिश रिलीज़ हुई और ठीक-ठाक चल गई। किसिंग सीन्स से इतर भी मल्लिका के काम की तारीफ़ हुई।